જેના સંબંધે કડવો અનુભવ થયો હોય તે વ્યક્તિના ચહેરા-મહોરાને મળતી બીજી અપરિચિત વ્યક્તિનો ભેટો થાય ત્યારે આ રીતે અકારણ અભાવ ઉત્પન્ન થાય તેવું જોવામાં આવે જ છે. પણ પ્રમાણમાં આવા કિસ્સા ઓછા હોય છે, કેમકે, તરત જ આંખને ખટકે તેવું સામ્ય પ્રમાણમાં બહુ થોડા ચહેરામાં જડે છે. વધુ સંખ્યાના કિસ્સામાં તો એવું જોવા મળે છે કે, પહેલી વ્યક્તિને માટે બીજી વ્યક્તિનો ચહેરો છેક નવો અને અજાણ્યો હોવા છતાં અભાવ પેદા થાય છે. આવું બને છે, પણ તેનું કારણ જુદું હોય છે.